ഐഎസ്ആര്ഒ ഗൂഡാലോചന കേസ്: പ്രതികള്ക്ക് ജാമ്യം സിബിഐക്ക് അന്വേഷണവുമായി മുന്നോട്ട് പോകാം ദില്ലി: ഐഎസ്ആര്ഒ ഗൂഡാലോചന കേസില് സിബിഐക്ക് പച്ചക്കൊടി. അന്വേഷണവുമായി മുന്നോട്ട് പോകാമെന്ന് സുപ്രീംകോടതി അറിയിച്ചു. നിയമപരമായ നടപടികള്ക്ക് കോടതിയുടെ പ്രത്യേക അനുമതി വേണ്ടെന്നാണ് സുപ്രീംകോടതി ഇന്ന് വ്യക്തമാക്കിയത്. ഡി കെ ജയിന് സമിതി റിപ്പോര്ട്ട് പരസ്യപ്പെടുത്താനാകില്ല. എന്നാല് സിബിഐക്ക് അതിന്മേല് അന്വേഷണമായി പോകാമെന്നും നിയമപരമായ നടപടികള് സ്വീകരിക്കാമെന്നും കോടതി പറഞ്ഞു. എന്നാല് അന്വേഷണ വിവരങ്ങള് സിബിഐ പരസ്യപ്പെടുത്തരുതെന്നും കോടതി മുന്നറിയിപ്പ് നല്കി. ഡി കെ ജയിന് സമിതി റിപ്പോര്ട്ടില് മാത്രമാകരുത് സിബിഐ അന്വേഷണമെന്നും കോടതി നിര്ദ്ദേശിച്ചു. റിട്ട. ജസ്റ്റിസ് ഡി കെ ജയിന് സമിതിയുടെ റിപ്പോര്ട്ടിന്റെ അടിസ്ഥാനത്തിലാണ് ഗൂഡാലോചന കേസ് സുപ്രീംകോടതി സിബിഐക്ക് വിട്ടത്. പ്രതികള്ക്ക് ഹൈക്കോടതി ഇടക്കാല മുന്കൂര് ജാമ്യം അനുവദിച്ചു. എസ് വിജയ്, തമ്ബി എസ് ദുര്ഗാത്ത് എന്നിവര്ക്കാണ് ജാമ്യം അനുവദിച്ചത്. അറസ്റ്റ് ചെയ്താല് 50,000 രൂപയുടെ ബോണ്ടില് ജാമ്യത്തില് വിടണം. അന്വേഷണവുമായി സഹകരിക്കണമെന്നും പ്രതികളോട് കോടതി ആവശ്യപ്പെട്ടു. പതിമൂന്നാം പ്രതി പി എസ് ജയപ്രകാശിന്റെ അറസ്റ്റ് തടഞ്ഞുള്ള ഉത്തരവും കോടതി നീട്ടി. ജാമ്യാപേക്ഷ രണ്ടാഴ്ച കഴിഞ്ഞ് വീണ്ടും പരിഗണിക്കും.